Sjáðu þrennur Serge Gnabry og Georginio Wijnaldum Arnar Björnsson skrifar 20. nóvember 2019 22:45 Þjóðverjar og Hollendingar voru saman í C-riðlinum og voru bæði örugg um komast í lokakeppnina . Þjóðverjar mættu Norður Írum í Frankfurt , Þjóðverjar unnu fyrri leikinn 2 - 0 á Norður Írlandi . Gestirnir byrjuðu með látum og Michael Smith skoraði með þrumuskoti af löngu færi . Þjóðverjar jöfnuðu metin á 19. mínútu , Jonas Hector sendi inn í vítateiginn og Serge Gnabry skoraði , frábær afgreiðsla hjá Arsenal-manninum fyrrverandi sem núna spilar með Bayern Munchen . Þeir félagar komu við sögu skömmu fyrir leikhlé , Hector sendi á Gnabry sem hitti ekki boltann en Leon Goretzka , samherji Gnabry hjá Bayern sá til þess að Þjóðverjar voru 2 - 1 yfir í hálfleik . Gnabry skoraði annað mark sitt þegar seinni hálfleikurinn var nýhafinn , eftir sendingu Lukas Klostermann , varnarmanni Leipzig . Gnabry skoraði þriðja mark sitt á 59. mínútu , strákurinn byrjar landsliðsferilinn með glæsibrag , þetta var þrettánda mark hans í jafnmörgum leikjum . Leon Goretzka skoraði fimmta markið með glæsilegu langskoti í bláhornið , annað mark hans í leiknum . Julian Brandt , leikmaður Borussia Dortmund , skoraði síðasta markið í uppbótartíma . Þjóðverjar unnu 6 - 1 , unnu sjö af átta leikjum sínum í riðlinum , skoruðu 30 mörk en fengu á sig 7 og urðu í 1. sæti í riðlinum með 21 stig , tveimur stigum á undan Hollendingum . Eina tap Þjóðverja kom gegn Hollendingum í Hamborg , þá unnu Hollendingar 4 - 2 . Georginio Wijnaldum skoraði þá fjórða og síðasta markið . Hann var í stuði gegn Eistlandi í gærkvöldi , skoraði fyrsta markið á 6. minútu , skallaði sendingu Quincy Promes í markið . Annað skallamark kom Hollendingum í 2 - 0 . Nathan Aké varnarmaður Bournemouth skoraði á 18. mínútu . Memphis Depay sá um stoðsendinguna , þetta var hans áttunda í keppninni , enginn skilaði fleiri stoðsendingum en Lyon-maðurinn . Um miðjan seinni hálfleikinn pressuðu Hollendingar , varnarmenn Eista klúðruðu boltanum og Wijnaldum skoraði annað mark sitt . Wynaldum var með fyrirliðabandið í fjarveru félaga síns í Liverpool , Virgil van Dijk sem var meiddur og hann skoraði fjórða markið 12 mínútum fyrir leikslok . Líkt og í markinu á undan átti hinn tvítugi Calvin Stengs stoðsendinguna í sínum 1. landsleik . Samherji hans í AZ Alkmaar , hinn 18 ára Myron Boadu , skoraði fimmta og síðasta markið , líkt og Stengs lék hann sinn 1. landsleik í gærkvöldi . Hollendingar komust ekki í úrslit á síðasta Evrópumeistaramóti en þeir hafa einu sinni hrósað sigri . 1988 skoruðu Marco van Basten og Ruud Gullit í 2 - 0 sigri Hollendinga á Sovétmönnum í úrslitaleik á Olympíuleikvanginum í München .